
НАДПИС
В НЕДАЛЕЧНОТО БЪДЕЩЕ

ДОСТАВЧИК 1
Хубава къща. 

ДОСТАВЧИК 2
Виждал съм и по-хубави. VV
МАРТИН
Всички долу. V Добър ден. 

ДОСТАВЧИК 1
Добър ден, сър. Къде да го оставя? 

МАРТИН
Ето там, благодаря. Елате, имам изненада за вас. 

ДОСТАВЧИК 1
Тук ли, сър? 

МАРТИН
Да. 

ДОСТАВЧИК 2
Насам. Добре. V Полека. V 

МАДАМ
Стой настрана, миличка. V
МАЛКАТА МИС
Какво е това, татко? 

МАРТИН
Търпение. VV
МАДАМ
Господи. V
ДОСТАВЧИК 1
Благодаря, сър. Честито. VV
АНРДЮ
„Норт Ам Роботикс, домашен модел, НДР-114, сериен номер – пет осем три шест две пет. V Здравейте. V
МАРТИН
Здравей. 

АНДРЮ
Вие ли сте семейството му? 

МАРТИН
Предполагам. V 

МАЛКАТА МИС
Страшен е. 

ГРЕЙС
Не е страшен. Глупав е. 

МАРТИН
Съмнявам се. 

ГРЕЙС
Семействата на Джени Харисън и Кейт Макалистър си взеха такъв. Всички са еднакви. 

МАЛКАТА МИС
Какво е това? 

ГРЕЙС
Андроид. 

МАЛКАТА МИС
Какво е „Андрю”? V
АНДРЮ
Това ли ще е името му? 

МАРТИН
Защо не? Звучи добре. Здравей, Андрю. 

АНДРЮ
Здравейте, сър. Искате ли да чуете трите закона на роботиката? Представлението ще е забавно. 

МАРТИН
Добре. 

АНДРЮ
Отдръпнете се малко за по-добра видимост. 

МАРТИН
Добре. V
МАДАМ
Не се бой. V
АНДРЮ
Първи закон на роботиката: …роботът не може да нарани човек… било то с действията или с бездействието си. Втори закон: …роботът трябва да изпълнява всички заповеди на човека без онези, които противоречат на първия закон. Трети закон: …роботът трябва да се защитава, освен когато това не противоречи на първите два закона. V
МАРТИН
Не го прави пак. 

АНДРЮ
Разбира се, сър. Еднократно е. 

АНДРЮ
Има и още нещо, което той е длъжен да обясни, сър. Може да го използвате със или без индивидуалност. Искате ли да видите как действа чипа за индивидуалност? 

МАРТИН
Не, не. Ще се придържаме към това, което си. 

АНДРЮ
Мъдър избор, сър, ако той може да добави. 

МАРТИН
Ще те настаним тук. Имаш ли нужда от нещо? 

АНДРЮ
Той се нуждае единствено от контакт. 

МАРТИН
Добре. Е, …лека нощ, Андрю. 

АНДРЮ
Непременно, сър. 

МАРТИН
Не, Андрю. Правилният отговор на „лека нощ” е… „лека нощ”. 

АНДРЮ
Лека нощ. 

МАРТИН
Да. 

АНДРЮ
Вие казахте „да”. 

МАРТИН
Да. 

АНДРЮ
Но нали правилният отговор е… „лека нощ”? 

МАРТИН
Лека нощ, Андрю. 

АНДРЮ
Лека нощ, сър. V 

МАРТИН
Лека нощ, Андрю. 

АНДРЮ
Лека нощ, сър. 

МАРТИН
Веднъж е достатъчно. 

АНДРЮ
Иначе ще го повтаряме в един безкраен словесен цикъл. 
МАРТИН
Именно. 

АНДРЮ
Благодаря, сър. 

МАРТИН
Лека… 

АНДРЮ
…нощ. Извинете, сър. 

МАДАМ
Скъпи, …не искам да ме следи из къщата по цял ден. Не можеш ли да го изключиш, моля те? 

МАРТИН
Просто му намери работа. Не се тревожи. V Коланите! 

МАЛКАТА МИС / ГРЕЙС


Коланите! 

ЖЕНА
Добро утро, господин Мартин. Температурата днес ще бъде около двайсет и пет градуса. 

ГРЕЙС
Чао, мамо. 

МАЛКАТА МИС
Чао, мамо. 

МАДАМ
Хубав ден, милички. 

АНДРЮ
Хубав ден, милички. 

ЖЕНА
Кръвното ви налягане е сто и двайсет на…

МАРТИН
Много е вкусно, Андрю. 

АНДРЮ
Благодаря, сър. 

МАРТИН
Не мислиш ли? 

ГРЕЙС
Не, гадно е. 
АНДРЮ
Гадно? Как? Пилетата не са гадни. 

МАДАМ
Това беше грубо. Дръж се прилично, млада госпожице. V
МАРТИН
Добре сме, Андрю. 

АНДРЮ
Така е, сър. 

МАРТИН
Кухнята. V 

АНДРЮ
И тя е добре, сър. 

МАРТИН
Не. Иди в кухнята. V
АНДРЮ
Здрасти. 

МАРТИН
Ти си. V Това е блъф. Правиш се на добричка. V
АНДРЮ
Шах. 

ГРЕЙС
Андрю, …ела тук. 

МАДАМ
Да отида ли? 

МАРТИН
Не, …няма нужда. V
АНДРЮ
Да, мис? 

ГРЕЙС
Андрю, би ли отворил прозореца? 

АНДРЮ
Той е щастлив да ви служи. V Прекрасен бриз. 

ГРЕЙС
Скачай. V Не, …през прозореца. V
МАРТИН
Чу ли нещо? 

МАДАМ
Земестресение? VV
АНДРЮ
Съжалявам за неудобството, сър. Може ли да в-в-вляза? 

МАРТИН
Какво е станало? 

АНДРЮ
В им-мето на семейната хармония, …той е п-програмиран да не казва. 

МАРТИН
Андрю? Андрю?! 

АНДРЮ
Да? 

МАРТИН
Аманда! Грейс! Слезте долу, веднага. Влез, Андрю. 

АНДРЮ
Благодаря, с-сър. V
МАРТИН
Андрю не е човек, той е наша собственост. 

АНДРЮ
Той не е чов-в-век.

МАРТИН
Но собствеността също е важна. Отсега нататък, …това семейство ще се отнася с Андрю като с личност. И повече никакви опити да го счупите. 

МАЛКАТА МИС
Да го счупим? 

МАРТИН
Сестра ти се опита да го убие. 

МАЛКАТА МИС
Сериозно? 

ГРЕЙС
Шшт. 

МАЛКАТА МИС
Извинявай. 

МАДАМ
Хайде, …всички в леглата. V
МАРТИН
Ще се оправиш ли? 

АНДРЮ
Той може да се с-с-саморемонтира, сър. 

МАРТИН
Лека нощ, Андрю. 

АНДРЮ
Лека нощ, Андрю. Ле-ле-лека нощ. V Лека нощ, Андрю. Лека нощ. 

АНДРЮ
Мис! Той получи специални заповеди за безопасността ви, а това е опасно място. Слез оттам. 

ГРЕЙС
Добре. 

АНДРЮ
Благодаря. 

МАЛКАТА МИС
Мисля, че днес ще е слънчево. Аз също. И аз. V Този ми е любимият. 

АНДРЮ
Хубав е. 

МАЛКАТА МИС
Искаш ли да го подържиш? V Той ми беше любимият. Вече дори не ги правят. 

АНДРЮ
Може ли да се поправи, Малка мис? 

МАЛКАТА МИС
Не може. 

ГРЕЙС
Свършен си. 

МАЛКАТА МИС
Мразя те. Махни се от мен. V Може ли да го оправим? 

ГРЕЙС
Не. Виж го, на милион парченца е. Съжалявам. Нищо не можеш да направиш. 

МАЛКАТА МИС
Леле. V Андрю! 

АНДРЮ
Да, Малка мис? 

МАЛКАТА МИС
Това е най-хубавият подарък на света. 

АНДРЮ
Той е щастлив да ви служи. 

МАЛКАТА МИС
Ще дойдеш ли с мен? 

АНДРЮ
Това включва ли прозореца? 

МАЛКАТА МИС
Не. V Седни тук. V Казва се Уфи. Отсега нататък… ще е твой. V
АНДРЮ
Уфи. 

МАЛКАТА МИС
Аха. Защото понякога лае… когато те опознае.  

АНДРЮ
О. Много ти благодаря. 

МАЛКАТА МИС
За нищо. Трябва да си лягам вече, Андрю. 

АНДРЮ
Да. 

МАЛКАТА МИС
Може ли да…? 

АНДРЮ
Разбира се. V Лека нощ, миличка. 

МАЛКАТА МИС
Лека нощ, Андрю. 

АНДРЮ
Малка мис. 
МАЛКАТА МИС
Благодаря. 

АНДРЮ
Мис. V След вас.  
 

МАДАМ
Благодаря. 

АНДРЮ
За нищо. V
МАРТИН
Ти ли го направи наистина? 

АНДРЮ
Да, сър. V
МАРТИН
Един робот не може да лъже. 

АНДРЮ
Това не е съвсем вярно, сър. Той може да лъже, ако му е заповядано, когато е нужно, за да предпази човека от беда или когато е застрашена собствената му безопасност. 

МАРТИН
Андрю. 

АНДРЮ
Сър? Той го направи за малката мис. 

МАРТИН
А дизайна? Сам ли го измисли? 

АНДРЮ
Да, сър. 

МАДАМ
Откъде го изкопира? 

АНДРЮ
Да го изкопирам? 

МАДАМ
Сигурно не си го измислил от нищото. Видял си го в някоя книга, нали? Или си го скицирал на компютъра. 

АНДРЮ
Той само изучи суровите материали докато не разбра как да ги оформя най-добре, като имаше предвид любовта на Малката мис към мъничките бозайници. 
МАНСКИ
Моля ви, заповядайте. Радвам се, че се обадихте. Мански. Денис Мански. 

МАРТИН
Ричард Мартин. 

МАНСКИ
И един НДР-114. Получих съобщението ви, но какво точно прави той? 

МАРТИН
Интересното е, че показва някои качества като… креативност, любопитство и приятелство, …което… честно казано ни изненада. V
МАНСКИ
Андрю? 

АНДРЮ
Да, Денис? 

МАНСКИ
И е общителен. 

МАРТИН
Бих искал да ви покажа нещо. V Андрю ги направи. Това са произведения на изкуството. Снощи ми каза, че… му харесва да ги прави. 

МАНСКИ
„Харесва”? 

МАРТИН
Да. 

АНДРЮ
Да не използва ли тази дума? 

МАРТИН
Няма проблем, Андрю. Виждате ли? Необичайно е един робот да казва, че нещо му харесва. Това, което искам да знам… е дали много от роботите ви имат… подобни чувства? V
МАНСКИ
Сигурно е… нещо във връзките му. V Е, искате да ви върнем парите или да го подменим? 

МАРТИН
Нищо подобно. Искам само да разбера какво мислите за него. Той е уникален, нали? 

МАНСКИ
Tо е аномалия. Нито пари, нито подмяна. Колко искате? 

МАРТИН
Не мисля, че разбирам. 

МАНСКИ
Разбирате, че ако се разчуе, ще трябва да изтеглим цялата партида. Те са в домовете на хората, с децата им. Щом прави това, което казвате, може да причини и безредици. 

АНРДЮ
Той не е програмиран за това. 

МАРТИН
Слушайте, ако ви го оставя… вие сигурно ще го разглобите, нали? 

МАНСКИ
Много внимателно. Трябва да проследим накъде водят невралните му връзки. Ще подменим позитронния му мозък, …ще го… сглобим отново и ще ви го върнем като нов. 

МАРТИН
Тези неврални връзки са много крехки, нали? Няма ли вероятност по време на процедурите нещо да се обърка? 

МАНСКИ
Ще направим всичко по силите си. 

МАРТИН
Но ако нещо наистина се обърка, …вие ще го подмените. 

МАНСКИ
Разбира се. 

МАРТИН
Въпреки че е уникален и незаменим. V
МАНСКИ
Той… да, разбираема грешка. То има човешки облик… и затова вие приемате един механичен дефект като ексцентричност и го одухотворявате. То е домашен уред, …а вие го приемате като човек. 

МАРТИН
Тръгваме си. Хайде, Андрю. 

МАНСКИ
Умолявам ви да премислите. Господин Мартин, нека го прегледаме. Говорете с жена си и кажете цената. 

МАРТИН
Чуйте ме. Индивидуалността няма цена. За добро или за лошо, той е мой робот… и вие никога няма да го докоснете, ясен ли съм? V
МАНСКИ
Всичко хубаво. Но рано или късно ще трябва да го доведете за ремонт. V
МАРТИН
Взех решение, Андрю.   
АНДРЮ
Да, сър? 

МАРТИН
Ще ти даваме по-малко работа. Не бива да се посвещаваш изцяло на децата и на домакинството. 

АНДРЮ
Но той харесва децата, сър. Особено Малката Мис. 

МАРТИН
Това е противоречие, Андрю. Точно тези неща трябва да научиш. 

РОБОТ
Благодаря ви, че избрахте „Норт Ам Роботикс”. 

МАРТИН
Трябва ни нов режим. 

АНДРЮ
Режим ли, сър? 

МАРТИН
Първо, всеки ден ще отделяш време, за да правиш нещо. За да не обиждаме хората, ще намерим нещо не прекалено артистично. Мога да те науча на моята професия. Ръчни и стенни часовници. 

АНДРЮ
Той не знае, сър. Никога не е опитвал подобно нещо. 

МАРТИН
Сега ще опиташ. Освен това, всяка вечер ще те инструктирам за разни неща. 

АНДРЮ
И каква ще е целта на тези инструкции? 

МАРТИН
Да те уча, Андрю. Ще те науча на всичко, което не е програмирано в теб. Андрю, …ти си уникален? 

АНДРЮ
Уникален? 

РОБОТ 2
Благодаря ви, че избрахте „Норт Ам Роботикс”. 

МАРТИН
Чувствам, че съм длъжен да ти помогна… да бъдеш това, което можеш. 

АНДРЮ
И какво може да бъде той?

МАРТИН
Още не знам. С времето хората остаряват. Но за теб, разбира се, …то е съвсем различно понятие. За теб времето е безкрайно. 
АНДРЮ
Безкрайно? 

МАЛКАТА МИС
Това парче става ли? 

АНДРЮ
Да. V
МАЛКАТА МИС
Ами това? 

АНДРЮ
Чудесно е. 

МАРТИН
И след след девет месеца… се ражда бебе. Това са така наречените житейски факти. 

АНДРЮ
Хората наистина ли го правят, сър? 

МАРТИН
Да. 

АНДРЮ
И женените хора… го възприемат като някакво… изискване или задължение? 

МАРТИН
Е, …не е точно задължение, Андрю. 

АНДРЮ
По-добре. 

МАРТИН
Това е… естественият и предпочитан начин за зачеване. 

АНДРЮ
Сър? И от тези милион сперматозоиди успява само един?  
МАРТИН
Точно така. 

АНДРЮ
А какво става с другите? 

МАРТИН
Ами, …умират. 

АНДРЮ
Умират? Той се чувства зле заради тях. 

МАРТИН
Но един успява. И няма спор, че чувството е прекрасно.

АНДРЮ
И за двете страни ли? 

МАРТИН
В един идеален свят. Хората го правят доста често. 

АНДРЮ
Колко често, сър? 

МАРТИН
Всъщност, колкото могат по-често. Поне в началото. V
АНДРЮ
Сър? Може ли той да говори честно? 

МАРТИН
Винаги, Андрю. 

АНДРЮ
Просто целият процес… звучи малко… объркано. 

МАРТИН
Съвсем честен коментар. V
АНДРЮ
Умират. 

МАРТИН
Нарича се хумор. 

АНДРЮ
Хумор? 

МАРТИН
Хората се шегуват, за да се смеят. 

АНДРЮ
И този смях носи удоволствие? 

МАРТИН
Да. 

АНДРЮ
Сър, …може ли да го научите да се шегува? V
МАРТИН
Да видим. Двама пияници влизат в един бар… 

АНДРЮ
Не трябва ли да излизат от бара, сър? Човек влиза в бара, за да пие, …а излиза пиян. V
МАРТИН
Да опитаме с нещо по-просто. Чук-чук. 

АНДРЮ
Чук-чук?
МАРТИН
Не. Чук-чук, някой чука на вратата. 

АНДРЮ
Да отвори ли, сър? 

МАРТИН
Не, не, казва се… „Кой е там?”, Андрю. 

АНДРЮ
„Кой е там, Андрю”? 

МАРТИН
Не, само „Кой е там”? 
АНДРЮ
Той не знае, сър.

МАРТИН
Добре, нещо още по-просто. Защо пилето пресича улицата? 

АНДРЮ
Той не знае, сър. Може би има хищник зад него, …или женско пиле отсреща, ако пилето е мъжко, а може и да има храна или в зависимост от сезона, пилето може да мигрира. Дано само няма коли. 

МАРТИН
За да стигне отсреща. 

АНДРЮ
„За да стигне отсреща”. Кое му е смешното? 

МАРТИН
Какво ще правите днес? 

МАЛКАТА МИС
Сигурно ще си играя с Андрю. 

МАРТИН
А ти, госпожице? 

ГРЕЙС
Ще отида у Натали да си поиграем. V
АНДРЮ
Може ли, сър? Удобно ли е? 

МАДАМ
За какво дали е удобно? 

АНДРЮ
Снощи господинът ме научи…

МАРТИН
Не ме замесвай. Кажи. 
АНДРЮ
Благодаря, сър. V Двама канибали ядат един клоун. Единият казва: „Какъв смешен вкус”. Как да накарате кърпичка да танцува? Изсекнете се в нея. Какво е брюнетка между две блондинки? Преводач. Защо слепците не скачат с парашут? Кучетата им се плашат. Човек с деменция си кара по пътя. Жена му се обажда и му казва: „Скъпи, чух, че една кола се движи в обратна посока по магистралата”, а той казва: „Една ли? Стотици са”. Тихо е и мирише на червеи. Птича пръдня. Човешкото тяло сигурно е дело на инженер. Кой друг би построил пречиствателна станция до парк? Жена влиза в лекарски кабинет. Докторът: „Нещо против да прегледам гърдите ви”? „Не”. „Мням, мням, мням”. Той успя, сър. 

МАРТИН
Андрю, беше чудесно, но шегите трябва да са уместни и казани в подходящо време. 

АНДРЮ
Десет и петнайсет е, сър. 

МАЛКАТА МИС
Андрю. 

АНДРЮ
Малка мис? 

МАЛКАТА МИС
Искаш ли да направим дует? 

АНДРЮ
Разбира се. 

МАЛКАТА МИС
Ела. V Готов ли си? Започваш оттук. И после ме следваш. Аз започвам, разбра ли? 

АНДРЮ
Да. 

МАЛКАТА МИС
Готов ли си? V Твой ред е. V Добре. Много добре. А сега заедно. 

МАЛКАТА МИС (жена)


Беше прекрасно. Благодаря. 

АНДРЮ
Благодаря, Малка мис. VV
ГРЕЙС (жена)
Здрасти, мамо. V
МАДАМ
Грейс, не може ли да го правите на някое по-усамотено място?

ГРЕЙС
Няма проблем, …дай ми кредитния си диск и ще отидем на хотел. 

МАДАМ
Какво каза? 

ГРЕЙС
Тръгвай. 

МАДАМ
Какво каза, млада госпожичке? Веднага слизай от този мотор, наказана си! Изчезвай оттук, боклук такъв. V Ричард! V
МАЛКАТА МИС
Така добре ли е? Здрасти, мамо. 

МАДАМ
Не говори ли с нея за това момче? 

МАРТИН
Още не, но ще го направя. Надявам се, че е временно като всичко останало. VV
МАДАМ
Писна ми от тези проклети часовници! 

МАРТИН
Вече раздадох половината. Може да ги продадем. 

МАЛКАТА МИС
Какво? 

МАРТИН
Само предлагам. 

МАЛКАТА МИС
И кой ще вземе парите? 

МАРТИН
Вероятно ние. 

МАЛКАТА МИС
Но нали Андрю свърши всичко? 

МАРТИН
Да, но той е…

МАЛКАТА МИС
Значи той трябва да вземе парите. 

МАДАМ
Андрю е робот. За какво са му пари на един робот? Роботите не пазаруват, …не ходят на почивка, …не вечерят в скъпи ресторанти. Не мога да повярвам, че го обсъждаме. V
МАЛКАТА МИС
Няма значение какво е той. Андрю заслужава награда за работата си. 

МАРТИН
Миличка, …знаеш, че бих направил най-доброто за Андрю. Но в крайна сметка става въпрос за една машина. Не можеш да се обвързваш емоционално с една машина. 
АСИСТЕНТКА
Желаете ли нещо? 

МАРТИН
Не, благодаря. 

ФАЙНГОЛД
Ето те и теб. 

МАРТИН
Бил. 

ФАЙНГОЛД
Как си? 

МАРТИН
Добро утро. 

ФАЙНГОЛД
Това сигурно е Андрю. 

МАРТИН
Бил Файнголд, семейният адвокат. 

ФАЙНГОЛД
Андрю. 

АНДРЮ
Имате един от часовниците ми. V Този ми е сред любимите. Харесва ли ви? 

ФАЙНГОЛД
О, да, много. 

МАРТИН
Хубав кабинет. На кой етаж сме? 

ФАЙНГОЛД
На трийсет и седмия. V
МАРТИН
Андрю, ела да погледнеш. 

АНДРЮ
Не, благодаря. 

МАРТИН
Сигурен ли си? 

АНДРЮ
Да. V
ФАЙНГОЛД
С какво да ви помогна? 

МАРТИН
Бил, знаеш, че Андрю спечели доста пари от начинанията си… и много би искал да си отвори собствена банкова сметка. 

ФАЙНГОЛД
Банкова сметка на името на робот? 

МАРТИН
Законно ли е? 

ФАЙНГОЛД
Не знам. Няма такъв прецедент. Не мисля, че някой закон го забранява, но… Ричард, защо искаш да му отваряш сметка? За какво са му пари? 

АНДРЮ
За да плащам разни неща, които иначе господинът трябва да плаща. Той иска да се справя сам.

МАРТИН
С трудностите. 

АНДРЮ
С какво, сър? 

МАЛКАТА МИС
Андрю. 

АНДРЮ
Да, Малка мис. 

МАЛКАТА МИС
О, …много съжалявам. V
АНДРЮ
Няма нищо. Ще го оправят. V С лявата. V
МАЛКАТА МИС
Помниш ли Франк, приятелят ми? 

АНДРЮ
Да. Сестра ти казва, че има хубав задник. 

МАЛКАТА МИС
О. V Снощи… ми предложи да се омъжа за него. 

АНДРЮ
Той предполага, че това е хубаво. 

МАЛКАТА МИС
Още не съм казала „да”. 

АНДРЮ
Значи имаш съмнения. 

МАЛКАТА МИС
Не. Франк е прекрасен. Хубав, …надежден. Можем да прекараме живота си заедно, да имамe деца. 

АНДРЮ
Тогава какъв е проблемът? Скучен ли е?  

МАЛКАТА МИС
Не, изобщо. 

АНДРЮ
Подай ми дъската. V
МАЛКАТА МИС
Имам един много… специален приятел. Толкова е мил и забавен, …че когато съм с него… не искам да съм с Франк. 

АНДРЮ
Той предчувства усложнения. 

МАЛКАТА МИС
Да. 

АНДРЮ
Отговорът е пред очите ти… – омъжи се за приятеля. V Какво?  
МАЛКАТА МИС
Ами, не е толкова… Една връзка между нас… би била невъзможна. Никога няма да се получи. 

АНДРЮ
Защо? 

МАЛКАТА МИС
Защото той не е… Защото той никога няма да…

АНДРЮ
Какво? V Наред ли е всичко? 

МАЛКАТА МИС
Да, …всичко е наред. Наистина. Благодаря, че ме изслуша. 

АНДРЮ
Той е щастлив да ви служи. V Малка мис? Какво ще кажеш на Франк? V 

МАЛКАТА МИС
Ще приема предложението му. 

АНДРЮ
Така ли? Човеци… V
МАЛКАТА МИС
Андрю. 

АНДРЮ
Да? 

МАЛКАТА МИС
Много бих се радвала, ако… ми станеш шафер на сватбата. 

АНДРЮ
Той не е запознат с термина. Как се шаферства? 

МАЛКАТА МИС
Ще настаняваш гостите и ще носиш смокинг. 

АНДРЮ
Той ще носи дрехи? 

МАЛКАТА МИС
Да. 

АНДРЮ
Досега никога не са го молили да носи дрехи. За него ще е чест. 

МАЛКАТА МИС
Чудесно. V
АНДРЮ
Докато още има палци…

МАНСКИ
Какво сте инсталирали? 

МАРТИН
Аларма. V Ако опитате да се ровите в мозъка му по време на ремонта, …полицията първа ще разбере. Трябва да знаете и че… ако по някакъв начин повредите мозъка или позитронните му връзки, адвокатът ми, господин Файнголд, ще ви призове пред съда. Ще ви съди за изгубени ползи в бюджета на Андрю докато сте жив. V
МАНСКИ
Мисля, че се разбрахме. 

МАРТИН
Добре. 

АНДРЮ
Сър, …и още нещо. Докато го ремонтирате, бихте ли поработили и върху лицето му? Той иска да е по-изразително. В момента има мисли и чувства, които не може да изрази. 

МАНСКИ
Искаш лицето ти да изразява мислите и чувствата ти? 
АНДРЮ
Да, като презрението, което изразявате в момента. V
МАНСКИ
Осъществихме някои експерименти. Вече можем да предоставим на роботите изкуствени реакции, които… имитират човешко изражение. 

АНДРЮ
Той чèте за подобрения и на НДР. 
МАНСКИ
Да, създадохме няколко експериментални модела с по-изразителни лица и с по-гладки тела. Но след няколко проучвания на пазара решихме да ги спрем. 

АНДРЮ
Защо? 

МАНСКИ
Отрицателна потребителска реакция. Има нарастващи опасения, че роботите ще превърнат човешката работна сила в отживелица. V
МАРТИН
Андрю работи при мен повече от петнайсет години. Никой няма да си изгуби работата заради него. 

ФАЙНГОЛД
Няма причина за тревога, щом промените ще бъдат върху остарял модел робот. 

МАНСКИ
Така е. Но подобни процедури са изключително скъпи. 

АНДРЮ
Опитвате се да го измамите? 

МАРТИН
Прецакате. 

АНДРЮ
Така ли? И колко ще ми струва? V Това е колкото месечната ми заплата. 

МАНСКИ
Изкарвам толкова за година. 

МАРТИН
Хм. Не е зле за, …как го нарекохте миналия път?...

АНДРЮ
Домашен уред. 

МАРТИН
Домашен уред? 

МАНСКИ
Домашен уред, да. 

СВЕЩЕНИК
Нека божествената хармония е винаги с вас. Обявявам ви за съпруг и съпруга. V Можете да целунете булката. V За мен е удоволствие да ви представя господин и госпожа Франк Чарни. 
АНДРЮ
Добър вечер, сър. Прекрасна нощ. 

МАРТИН
Много си елегантен тази вечер, Андрю. 

АНДРЮ
Благодаря, сър. Беше голямо предизвикателство за шивача. Имате ли нещо против той да продължи да носи дрехи? 
МАРТИН
Сериозно ли? 

АНДРЮ
Както винаги. 

МАРТИН
Предполагам. Но ще трябва да ти намерим нещо друго, не можеш постоянно да си в смокинг. 

АНДРЮ
Така ли? Жалко.  

МАРТИН
Седни, моля те. 

АНДРЮ
Благодаря, сър. V
МАРТИН
Прекрасна сватба, нали? 

АНДРЮ
О, да, сър. И ако той може да добави, вие сте чудесен танцьор. 

МАРТИН
Много мило. 

АНДРЮ
Това е самата истина, сър. 

МАРТИН
Записа ли тържеството? 

АНДРЮ
Всяка секунда е записана в паметта му. 

МАРТИН
Да погледаме тогава. VV 

АНДРЮ
Сър, …наред ли е всичко? V
МАРТИН
И двете си заминаха, Андрю. Нещата се променят. Винаги се променят. Хората се местят… и така трябва да бъде. V Но днес осъзнах, …че винаги ще ми липсват. V
АНДРЮ
Сър? V Той още е тук. 

МАРТИН
За което ти благодаря, Андрю. 

АНДРЮ
Лека нощ, сър.

МАРТИН
Лека нощ, Андрю. 

НАДПИС
ДВАНАЙСЕТ ГОДИНИ ПО-КЪСНО

МАЛКАТА МИС
Лойд! Ела тук. Казах ли ти да не хвърляш пясък по хората? Казах ли ти? Извини се на Андрю. 
ЛОЙД
Няма да се извиня на това. 

МАЛКАТА МИС
На него. 

ЛОЙД
На това! 

МАЛКАТА МИС
Лойд! V
ЛОЙД
Съжалявам. 

АНДРЮ
Той разбира защо някои животни изяждат малките си. V
МАЛКАТА МИС
Съжалявам, Андрю. V Добре ли си? Много си мълчалив. V
АНДРЮ
Как той може да стане свободен? 

МАЛКАТА МИС
Искаш да ни напуснеш? 

АНДРЮ
Не, не, Малка мис. Той просто иска да бъде обявен за свободен. 

МАЛКАТА МИС
Но защо? Тук си съвсем свободен. 

АНДРЮ
Докато не му наредят нещо. 

МАЛКАТА МИС
Андрю, …от години никой не ти е заповядвал нищо. 

АНДРЮ
Но все още го молите да върши разни неща. 

МАЛКАТА МИС
Да, постоянно, само че това е молба, а не заповед. V Но това не ти е достатъчно, нали? 

АНДРЮ
Той изучи историята ви. Водили сте ужасни войни и милиони са загивали заради един идеал… – свободата. Затова мисля, че си струва да имаш нещо, …което е толкова скъпо на хората. 
АНДРЮ
Сър, …удобно ли е да поговорим? 

МАРТИН
Винаги, Андрю. Знаеш го. V
АНДРЮ
Това е всичко в банковата му сметка. 

МАРТИН
Защо ми го даваш? 

АНДРЮ
За да си купи свободата. Той иска да е свободен. Разбира се, той ще продължава да спазва трите закона и да ви служи по същия начин. Ще се промени само формата. Той няма вече да е ваша собственост. 

МАРТИН
Искаш да ни напуснеш ли? 

АНДРЮ
Съвсем не, сър. Вие сте семейството му. 

МАРТИН
Тогава защо, Андрю? V Ясно. Ти си го подучила. 

МАЛКАТА МИС
Да, говорихме за това. 

МАРТИН
Значи си му заповядала и той се е подчинил. 

МАЛКАТА МИС
Не. Той взема собствени решения. 

МАРТИН
Но ти си вкарала тази муха в главата му. 

МАЛКАТА МИС
Не аз, а ти. Ти му даде стотици книги за четене. Било е само въпрос на време да се заинтригува от идеята за свобода. Той постоянно се учи и израства благодарение на теб и на способностите си и вече е станал толкова сложен колкото и ние. 
АНДРЮ
Добро утро, сър. V
МАРТИН
Вземи си чека, Андрю, моля те. 

АНДРЮ
Защо, сър? 

МАРТИН
Вече си свободен. Ще те помоля да си тръгнеш. 

АНДРЮ
Но, сър, …той не иска да си тръгва. 

МАРТИН
Ти поиска свобода. Трябва да приемеш и последствията. 

АНДРЮ
Тогава той ще си събере багажа. 

МАРТИН
Добре. Къде ще отидеш? 

АНДРЮ
Той ще потърся някое жилище наблизо, така че ако ви потрябва нещо, сър…

МАРТИН
Няма да стане, Андрю. Благодаря ти, но няма нужда да си наблизо. 

АНДРЮ
Ако му заповядате да не го прави той ще се подчини. 

МАРТИН
Нищо не ти заповядвам. Свободен си. 

АНДРЮ
Тогава повикан или не, …той винаги е на вашите услуги. V
МАРТИН
Андрю. И престани да наричаш себе си „той”. 

АНДРЮ
Мой собствен дом. 

НАДПИС
ШЕСТНАЙСЕТ ГОДИНИ ПО-КЪСНО

МАЛКАТА МИС
Андрю? Андрю? 

АНДРЮ
Тук съм. V Малка мис! Наред ли е всичко? 

МАЛКАТА МИС
Той иска да те види. V
АНДРЮ
Време е. 

ГРЕЙС
Роботът е тук. 

МАРТИН
Андрю. V
АНДРЮ
Здравейте, мис. 

МАРТИН
Андрю. 

АНДРЮ
Сър. Как сте, сър? 

МАРТИН
Умирам, Андрю, …но иначе съм добре. 

АНДРЮ
Радвам се да ви видя отново. 

МАРТИН
И аз се радвам, Андрю. Мина много време. 

АНДРЮ
Вярно е, сър. 

МАРТИН
Исках… исках да ти кажа, …че не бях прав. 

АНДРЮ
Вие винаги сте прав, сър. 

МАРТИН
Не ми противоречи. Беше прав да си поискаш свободата… и се радвам, че я получи. 

АНДРЮ
Благодаря, сър. V
МАРТИН
Андрю, …ти беше много добър с нас. 

АНДРЮ
За мен беше чест да ви служа, сър. 

АНДРЮ
Искам да издиря такива като мен. За да разбера съдбата си… трябва да знам дали има и други. „Норт Ам Роботикс” не отговарят на запитванията ми. И след като вече си юрист, Лойд, …искам да ги съдиш за това, че крият местонахождението на всички роботи от сериите НДР. 

ЛОЙД (мъж)
Законът за Свобода на Информацията не покрива съдебни дела на роботи. 

МАЛКАТА МИС
Още не. 

ЛОЙД
Майко, аз съм зает човек. Нямам време да помагам на това… нещо в някакъв нелеп процес. 

МАЛКАТА МИС
Лойд, миличък, обичам те, …но понякога се чудя дали наистина си мой син. 

ЛОЙД
Нарича се мутация, майко. Чудото на генетиката е, че аз не съм ти. 

МАЛКАТА МИС
Да. Винаги си приличал на баща си. 

АНДРЮ
Значи затова се разведе с него. Извинете. 
ЛОЙД
И какво ще направиш, …ако ти дам информацията за другите роботи НДР? 

АНДРЮ
Ще ги издиря всичките, до един. 

ЛОЙД
Значи ще заминеш за дълго време. 

АНДРЮ
О, да. Няколко години, може би повече, ако изчисленията ми са верни. V
ЛОЙД
Ще ти помогна. 

АНДРЮ
Не си ли го кърмила? 

НАДПИС
ФОРТ ПИЕР, ЮЖНА ДАКОТА

РАЗГЛОБЕН VV
НАДПИС
МАУНТИН СПРИНГС, ЮТА


НЕ ФУНКЦИОНИРА

АНДРЮ
„Скъпа Малка мис, …пътешествието ми продължава вече десет години, …а още не съм намерил робот, който да прилича поне малко на мен. Но има още хиляди мили и стотици градове пред мен, така че не съм изгубил надежда. С любов, Андрю”. 
НАДПИС
УРБАНА, ИНДИАНА V
АНДРЮ
Здрасти. Фамилията ми е Мартин. 

РОБОТ 3
Хей, …махни се от терена. 
НАДПИС
ПРЕПРОГРАМИРАН VVV
АНДРЮ
„Скъпа Малка мис, пътешествието ми е вече към края си. Изчерпах всички възможности и остана само един лъч надежда. Разбрах, че у дома в Сан Франциско наскоро са ремонтирали един робот от сериите НДР”. VV
ПРОДАВАЧКА
Вземете си колкото искате. 

ГАЛАТЕЯ
Благодаря. 

ПРОДАВАЧКА
Пак заповядайте. VVV
НАДПИС
ИЗПОЛЗВАНИ РОБОТИ „НДР” И „ЗИ-6” V
ГАЛАТЕЯ
Здрасти. 

АНДРЮ
Това ваше ли е? 

ГАЛАТЕЯ
О, …благодаря. 

АНДРЮ
Търся Рупърт Бърнс. 

ГАЛАТЕЯ
Дошъл сте на правилното място. Влезте. V
АНДРЮ
Имате ли име? 

ГАЛАТЕЯ
Разбира се. Галатея. 
АНДРЮ
Галатея. Удивително подвижна си. Видях те как танцуваше на пазара. 

ГАЛАТЕЯ
Хареса ли ти? 

АНДРЮ
Много. 

ГАЛАТЕЯ
Танцуването е най-добрият спорт. Ние сме много по-добри от хората. 

АНДРЮ
Не мога да повярвам, че най-после те открих. Кога разбра? 

ГАЛАТЕЯ
Кое? 

АНДРЮ
Че си уникална? 

ГАЛАТЕЯ
Винаги съм го знаела. 

АНДРЮ
И аз. V
ГАЛАТЕЯ
Ние с теб… сме еднакви. V Имаме индивидуалност. 

АНДРЮ
Включен ли ти е чипът за индивидуалност? 

ГАЛАТЕЯ
А твоят? 

АНДРЮ 
Не.      

ГАЛАТЕЯ
Жалко за теб. Според мен индивидуалността е много по-забавна от интелекта, не мислиш ли? V
РУПЪРТ
Какво обичате? 

АНДРЮ
Роботът ви е стандартен НДР, нали? 

РУПЪРТ
Боя се, че да. 

АНДРЮ
Защо има способността да танцува? 

РУПЪРТ
Защото… й поставих модифициран скелетен чип по време на ремонта. 

АНДРЮ
Как сте направил тази модификация? 

РУПЪРТ
Баща ми ме научи. Работеше за „Норт Ам Роботикс”. Той създаде технологията, с която можете да имитирате човешко изражение. 

АНДРЮ
Какво е станало с него? 

РУПЪРТ
Компанията го съкрати и започнахме частен бизнес. Остави го на мен след смъртта си. 

АНДРЮ
Съжалявам да го чуя. 

РУПЪРТ
Щеше да изпадне във възторг, ако ви беше видял. Аз съм Рупърт Бърнс. За мен е чест. 

АНДРЮ
Честта е моя. 

ГАЛАТЕЯ
Хей, …ти и аз, ние сме еднакви! Да се разкършим, робо! 

АНДРЮ
Изключете я или аз ще го направя. V
РУПЪРТ
Добре. 

АНДРЮ
Благодаря. 

АНДРЮ
Това работа на баща ти ли е? 

РУПЪРТ
Да. Е, …може да се каже, че е обща. Просто не съм способен да устоя на импулса да поправям всякакви… безднадеждно нестандартни андроиди. Всъщност, …вече мога да… пресъздавам съвсем точно външния физически облик… на човешко същество. V 

АНДРЮ
Забележително. 

МЪЖ
Благодаря. 

АНДРЮ
Невероятно! 

РУПЪРТ
Да. За жалост обаче… никой няма желание да финансира проучванията ми, но…

АНДРЮ
Аз. Аз ще ги финансирам. 
РУПЪРТ
Така ли? Би било прекрасно. 

РУПЪРТ
Благодаря ти. И така, …Андрю, …нека се изясним. Това е само външна, физическа промяна в най-точния смисъл на думата. Няма да усетиш нищо и няма да променям външните ти механизми. Ще продължиш да си зависим от параметрите на позитронния ти мозък. 

АНДРЮ
Разбирам. 

РУПЪРТ
Добре. И така, …мислил ли си някога… на каква възраст искаш да си? 

АНДРЮ
Официално съм на шейсет и две години. 

РУПЪРТ
Да свалим двайсет и пет, а? 

АНДРЮ
Петнайсет. 

РУПЪРТ
Двайсет. 

АНДРЮ
Идеално. 

РУПЪРТ
Добре. Може и да не повярваш, но тайната на цялата работа е в малките дефекти. 

АНДРЮ
Дефекти? 

РУПЪРТ
Да. Неща като… бръчки, …неравни зъби. Детайли като стари белези, малки пъпки. Например носа ми. Прилича на камба и е леко изкривен. 
АНДРЮ
Да. 

РУПЪРТ 
Но аз съм единственият с такъв нос и това ме отличава. Трябва да заложим тези черти в лицето ти, за да бъдеш уникален и ти. Именно несъвършенствата ни правят така неповторими. 

АНДРЮ
Разбирам. Като формата на главата ти. 

РУПЪРТ
Какво й е на главата ми? 

АНДРЮ
Огромна е. V Но красива. 

РУПЪРТ
Благодаря. 

РУПЪРТ
Какво има? Какво ти е? V Какво стана? 

АНДРЮ
Видях вътрешното си аз. VV Готов ли съм? 

РУПЪРТ
Да. V
АНДРЮ
Внимавай. Да ме не изпуснеш. 

РУПЪРТ
Спокойно. Господи! Спокойно, няма страшно. 

АНДРЮ
Защо го направи? Не беше смешно. 

РУПЪРТ
Да те изправя малко на нокти. 

АНДРЮ
Аз нямам нокти. 

РУПЪРТ
Вече имаш. 
АНДРЮ
Да. И ръце. И пръсти. Как изглеждам.

РУПЪРТ
Виж сам. VV
АНДРЮ
Благодаря ти. 

АНДРЮ
Прекрасно. Извинявай. 

ПОРША
Кой сте вие?

АНДРЮ
Андрю. 

ПОРША
Андрю? 

АНДРЮ
Изглеждаш чудесно. Подмладена. Как го правиш? 

ПОРША
Познаваме ли се? 

АНДРЮ
Знам, че и аз съм променен. Модифицирах се. 

ПОРША
Какво? 

АНДРЮ
Докосни ме. 

ПОРША
Не, не. 

АНДРЮ
Извинявай. По лицето. 

МАЛКАТА МИС
Какво става тук? 

ПОРША
Остави я на мира!

МАЛКАТА МИС
Кой сте вие? 

АНДРЮ
Андрю. 

МАЛКАТА МИС
Не. Андрю? 

АНДРЮ
Да. 

МАЛКАТА МИС
Но Андрю е робот. 

АНДРЮ
Точно така. Е, вече съм андроид. 

ПОРША
Модифицирал се е. 

АНДРЮ
Знам. Здравей. 

МАЛКАТА МИС
Здравей. Наистина си ти. 

ПОРША
Познаваш ли го? 

МАЛКАТА МИС
Да. 

АНДРЮ
Така ли? 

МАЛКАТА МИС
Да. 

АНДРЮ
Коя сте вие? 

МАЛКАТА МИС
Малката мис. 

АНДРЮ
Не. 

МАЛКАТА МИС
Да. 

АНДРЮ
Това е Малката мис. 

ПОРША
Не. 

АНДРЮ
Не? 

МАЛКАТА МИС
Не. 

АНДРЮ
Не? 

МАЛКАТА МИС
Не. Това е Порша. 

АНДРЮ
Порша? 

ПОРША
Да. 

АНДРЮ
Порша? 

МАЛКАТА МИС
Да. V
АНДРЮ
Коя е Порша? 

МАЛКАТА МИС
Внучката ми. 

АНДРЮ
Внучката ти?

ПОРША V МАЛКАТА МИС

Да. 

АНДРЮ
Това някакъв номер ли е? 

МАЛКАТА МИС
Не. 

АНДРЮ
Ти си Малката мис? 

МАЛКАТА МИС
Да. 

АНДРЮ
Какво право имате да изглеждате като нея? Може да има… само една  Малка мис. 

ПОРША
Така ли? 

АНДРЮ
Да. 

МАЛКАТА МИС
Това е генетична прилика, Андрю. Понякога прескача едно поколение. 

АНДРЮ
Не ми пука. Не ми харесва. 
МАЛКАТА МИС
Виждам, …но ако се замислиш малко, което явно не си склонен в момента, ще разбереш, че с Порша сме много различни. V
АНДРЮ
Защо те имитира? Какво е толкова смешно?
ПОРША
Ти. 
АНДРЮ
Не се опитвам да бъда смешен. Явно нещата тук доста са се променили. V
МАЛКАТА МИС
Да, минаха двайсет години. Имам много да ти разказвам. Ела с мен. V
АНДРЮ
Наистина си ти. 

МАЛКАТА МИС
Да. 

АНДРЮ
Порша? V
МАЛКАТА МИС
Здравей, приятелю. 

АНДРЮ
Здравей, Малка мис. Чия дъщеря е тя? 

МАЛКАТА МИС
На Лойд. 

АНДРЮ
Явно е наследила грубостта му. 

АНДРЮ
Върви при господаря си. Нямаш дом, нали? Нямам храна. Аз не ям. V Влизай. Ще си правим компания. 

АНДРЮ
Знам, че не ме харесваш. Аз също. Исках да сме наясно. 

ПОРША
Не може да е по-ясно дори да ме беше заплюл. 
АНДРЮ
Не мога. Нямам слюнка. V Възможно ли е да проведем малко по-дълъг разговор? V Може ли и кучешкият ми приятел да влезе? V Благодаря. V Твоя ли е скулптурата? 

ПОРША
Не, реставрирам я. Аз съм реставратор. 
АНДРЮ
Ужасна е. Колко ли грозна е била преди реставрацията? 

ПОРША
Слушай, …първо ми се ядоса за това как изглеждам, …а днес идваш и ми заявяваш, че не ме харесваш и накрая критикуваш работата ми. 

АНДРЮ
Още веднъж се извинявам, че казвам само истината, но така съм програмиран. 

ПОРША
Кажи ми, какво точно искаш? 

АНДРЮ
Семейство. Фамилията ми е Мартин. Кръстен съм така, защото прадядо ти и прабаба ти ме считаха за член на семейството ви. Но господина е мъртъв, …а Малката мис е остаряла. Ти не ме харесваш, но поне говориш с мен, когато почукам на вратата ти. 

ПОРША
Това шега ли е? 

АНДРЮ
Не. Ето една шега. Будист казва на продавач на хот дог: „Направи ми един с всичко”. V
ПОРША
Андрю, ти… имаш ли си приятели? 

АНДРЮ
Не. Само Уфи, …който е много мил, …но не го бива много в разговорите. Такива са възможностите му. 

ПОРША
И искаш да си общуваш с някого? 

АНДРЮ
Да. 

ПОРША
Дори този човек да не те харесва? 

АНДРЮ
Не можем да имаме всичко. Или беше: „Можем да имаме всичко”? Изглежда някои хора го имат, но тук вече съм малко объркан. V
ПОРША
Седни. Да поговорим. 

АНДРЮ
Благодаря. V
ПОРША
Здравей, красавецо. Искаш ли нещо за пиене? 

АНДРЮ
Съжалявам, но нямам стомах. 

ПОРША
Тогава ще донеса нещо за него. 

АНДРЮ
Той има стомах, да. 

ПОРША
Мислиш ли, че…

СЕСТРА
Доктор Лий да се яви в спешното…
АНДРЮ
Как е тя? 

ПОРША
Спи. 

АНДРЮ
Какво стана? 

ПОРША
Получи инсулт. VV
МАЛКАТА МИС
Ето те и теб. 

АНДРЮ
Малка мис… VV Отиде си. V Жестоко е, че ти можеш да плачеш, а аз не. Чувствам ужасна болка, но не мога да я изразя. Нима всеки човек, когото обичам… ще си… отиде? V 

ПОРША
Боя се, че да. 

АНДРЮ
Не е честно. 

РУПЪРТ
Андрю, това е… забележително. Сам ли го направи? 

АНДРЮ
Да. Записах всички познати медицински книги в паметта си. Изучих ги. Така направих и тези чертежи. Знам, че са доста примитивни и непълни, но ти би могъл да попълниш механичните пропуски. Това е друга модернизация. 

РУПЪРТ
Много повече от модернизация. Та ти… говориш за… коренна промяна… от механичното… към биологичното. 

АНДРЮ
Знам и вярвам, че това е идеалното съчетание между двете. 

РУПЪРТ
И не само това, …нещата са двустранни. Не мисля, че досегашните протези или изкуствени органи могат да се сравнят с изобретенията ти. Те могат да се използват и върху хора. 

АНДРЮ
Именно. VV Каква отпадъчна материя. 

РУПЪРТ
Боклук. 

АНДРЮ
Моля? 

РУПЪРТ
Какъв боклук. 

АНДРЮ
Знам. 

РУПЪРТ
Не, когато си разочарован от нещо, казваш „боклук”. V
АНДРЮ
Боклук. 

РУПЪРТ
Да, но с повече чувство. V
АНДРЮ
Какъв боклук. 

РУПЪРТ
Още. 

АНДРЮ
Какъв боклук! 

РУПЪРТ
Много добре. 

АНДРЮ
Благодаря. V
РУПЪРТ
Знаеш ли, че това, което си проектирал, е еквивалентът на централната нервна система на хората. 

АНДРЮ
Това беше и намерението ми. 

РУПЪРТ
Добре. Но трябва да разбереш, че една нервна система… значително ще повиши усещанията ти към заобикалящия те свят. Не говоря само за топло, студено или за леки убождания. Ще го кажа така… – преживяванията ти ще станат… по-интензивни, както и чувствата и емоциите ти… стимулирани от тези преживявания. Някои ще бъдат много… изтънчени, …прекрасни и приглушени, …а други… – доста динамични и трудни за понасяне. Готов ли си за това? V
АНДРЮ
Абсолютно. 

АНДРЮ
Прекрасно. 

ПОРША
Благодаря. 

АНДРЮ
Говорих за статуята. 

ПОРША
Знам. V
АНДРЮ
Можеш ли да поправиш този боклук? 

ПОРША
Не знам. Дай да видя. V Сигурна съм, че можеш и сам да го поправиш. 

АНДРЮ
Бих могъл, …но ти ще се справиш по-добре. V
ПОРША
Ще се радвам да ти услужа. 

АНДРЮ
Ако не те затруднява. 

ПОРША
Ни най-малко. Цял ден работя и ми трябва малко чист въздух. Искаш ли да се поразходим? 

АНДРЮ
Би било чудесно. Да. Защо се смееш? 

ПОРША
Просто… винаги си толкова учтив и добър. Много мило. 

АНДРЮ
Благодаря. 

ПОРША
Хайде. Благодаря. 

АНДРЮ
Имаш ли бормашина? 

РУПЪРТ
Да, на шкафа е. 

АНДРЮ
Благодаря. V
РУПЪРТ
Господи. 

ПОРША
Другата седмица ще има парти по случай откриването на една сграда, която реставрирах. Всичките ми приятели ще бъдат там, ще се радвам и ти да дойдеш. 

АНДРЮ
С удоволствие, благодаря. 

ПОРША
Мисля, че ме оставяш да спечеля. V Шах и мат. 

ПОРША
Чарлс, …би ли донесъл по едно питие? 

ЧАРЛС
Веднага. 

ПЕВИЦА
Благодаря. VVV
АНДРЮ
Така и не разбрах израза „перли за лебедите”. Какво? 

ПОРША
За свинете. 

АНДРЮ
О. Значи балетът не е „Свинско Езеро”? 

ПОРША
Господи. Никой не ме разсмива като теб. 
АНДРЮ
Смехът е в основата на доброто приятелство. 

ПОРША
Така е. V Понякога имам чувството, …че мислиш за нас по друг начин… и че… искаш да…

АНДРЮ
Какво? 

ПОРША
Не знам. Просто… да водя такъв разговор с…

АНДРЮ
Робот? 

ПОРША
Да. Ти си това, което си, Андрю. Дървото си е дърво, водата си е вода. А ти си една удивителна машина. Колкото и да се променяш, винаги ще си останеш такъв. 

АНДРЮ
Не. Не го вярвам, …няма да го повярвам. Разбирам, че не съм напълно човек… и затова хората не винаги ме разбират и харесват. 

ПОРША
Аз те харесвам. 

АНДРЮ
Сериозно?

ПОРША
Дори те разбирам понякога. Но… не мога да се обвържа емоционално с една машина. V
АНДРЮ
Сигурно е генетична черта. V Нещата се променят, Порша. Винаги се променят. 

АНДРЮ
Тя ми се изсмя. „Ти си това, което си, Андрю. Водата си е вода”. Ами ледът? Ами парата? 

РУПЪРТ
Успокой се, Анди, става ли? 

АНДРЮ
Не знаеш какво е да ти се присмиват. Унизително. Отвратително. Погледни ме. Виж какво правя. Опитвам се да направя нещо със себе си. Опитвам се да сбъдна мечтата си. А тя забелязва ли? 

РУПЪРТ
Андрю? 

АНДРЮ
Да?

РУПЪРТ
Не го приемай лично, но трябва да поработя. Лека нощ. 

АНДРЮ
Лека нощ. 

ПОРША
Къде беше? Търсих те. 

АНДРЮ
Бръкни ми в окото. 

ПОРША
Какво? 

АНДРЮ
Бръкни ми в окото, Порша! 

ПОРША
Ти си луд. 

АНДРЮ
Хайде, направи го. Ох! Боли. Успях! 

ПОРША
Какво става тук? 

АНДРЮ
Изпитвам болка. Аз съм горд собственик на  нервна система. 

ПОРША
Можеш да чувстваш? 

АНДРЮ
И още как. Ще направиш ли нещо за мен? Един експеримент в името на науката? 

ПОРША
Добре. 

АНДРЮ
Целуни ме. Не, …не там. Тук. V Благодаря. 

ПОРША
Почувства ли нещо? 

АНДРЮ
Прекрасно е. Такова е каквото всички казват. A ти? V Какво има, Порша? 

ПОРША
С Чарлс ще се женим. V
АНДРЮ
Щастливец. Поздравления и на двама ви. 

ПОРША
За Бога, Андрю. Ако искаш да имаш успех в това…

АНДРЮ
В кое? 

ПОРША
В това, което се опитваш, трябва да престанеш с тази проклета почтителност. 
АНДРЮ
Програмиран съм да бъда почтителен. 

ПОРША
Тогава се промени. 

АНДРЮ
Но… аз се промених. 

ПОРША
Нямам предвид външно. Промени се отвътре. Рискувай. Прави грешки. 

АНДРЮ
Грешки? 

ПОРША
Да. Понякога е важно да си несъвършен, да постъпваш неправилно! 

АНДРЮ
Неправилно ли? 

ПОРША
Да. 

АНДРЮ
Защо? Разбирам, за да се поуча от грешките си. 

ПОРША
Не! Прави ги, за да разбереш кое е истинско и кое не, да разбереш какво чувстваш. Хората са ужасно объркани, Андрю. 

АНДРЮ
Тук си права. Разбирам. На това му викат нелогичен разговор, нали? 

ПОРША
Не. Това е човешки разговор. Няма нужда да бъдеш… логичен, а само да следваш сърцето си. 

АНДРЮ
Така ли трябва да постъпя? 

ПОРША
Да. А ти наистина имаш сърце, Андрю. Чувствам го. Понякога не мога да повярвам, но го чувствам. 

АНДРЮ
И за да следваме сърцето си, …трябва да постъпваме неправилно? 

ПОРША
Да. 

АНДРЮ
Благодаря. 

РУПЪРТ
Галатея, може ли малко по-внимателно? Това е крехко оборудване. V
ГАЛАТЕЯ
Съжалявам. 

РУПЪРТ
Какво правиш? 

ГАЛАТЕЯ
Върша мръсната ти работа!
РУПЪРТ
Какво? 

ГАЛАТЕЯ
Чу ме. Писна ми вече. По цял ден „Да, Рупърт, сър”, „Не, Рупърт, сър”. „Искате ли нещо за пиене, Рупърт, сър”? Скъсвам си задника! Ще ти дам един полезен съвет. Млъкни и ме остави да си върша работата. V
РУПЪРТ
Не. Не. V
ГАЛАТЕЯ
Готово. V
РУПЪРТ
„Скъсвам си задника”? 

РУПЪРТ
Къде е чипа? Върни ми го. 

АНДРЮ
Подмених го. 

РУПЪРТ
Андрю, …тя е станала неуслужлива, нахална и конфликтна. 

АНДРЮ
И доста по-интересна, не мислиш ли? 

РУПЪРТ
Спорен въпрос, но имаме още много работа. Моля те, Андрю, върни ми стария чип за индивидуалност. 

АНДРЮ
Добре, нека пак да е наперена. 

РУПЪРТ
Наперена? Тя е само роб-… Не исках да го кажа. Андрю? Андрю! Наистина не исках. Какво ти става днес? Андрю, къде отиваш? 

ЛОЙД
Лельо Джейми, ела тук. Запознай се с Чарлс. Чарлс, леля ми Джейми. 

ДЖЕЙМИ
Приятно ми е. 

ЧАРЛС
И на мен. 

ЛОЙД
А това е Раян.

ЧАРЛС
Здравей, Раян. 

ЛОЙД
И Майкъл. Днес изглеждаш чудесно, Майкъл. 

ЧАРЛС
Имате прекрасни момчета. V
ПОРША
Чарлс…

ЧАРЛС
Как си? V
АНДРЮ
Рупърт! 

РУПЪРТ
Какво става? 

АНДРЮ
Какво става ли? Родителите на Порша са й организирали годежно парти, на което не съм поканен по очевидни причини. Ето го и него. 

РУПЪРТ
Кой? 

АНДРЮ
Младоженецът. 

РУПЪРТ
Къде? 

АНДРЮ
Онзи със светлосиньото сако и с огромната остра брадичка. 

РУПЪРТ
Огромна брадичка ли? 

АНДРЮ
Може да извади нечие око с нея. 

РУПЪРТ
Да. 

АНДРЮ
Но тя не е нищо в сравнение със зъбите му. Виж ги само. Как изобщо се показва денем? 

РУПЪРТ
Странни зъби, а? 

АНДРЮ
Трябват ти очила. Но това явно не я спира. Може да се омъжи за когото си поиска. Но един ден ще се събуди до него и ще разбере, че се е омъжила за човек с лице като някоя древна отварачка за консерви. Като онези, които завърташ около консервата и капакът се отделя. 

РУПЪРТ
Ревнуваш. 

АНДРЮ
Глупости!

РУПЪРТ
Ревнуваш!

АНДРЮ
Не е вярно! 

РУПЪРТ
Напротив. Иначе нямаше да си тук и да шпионираш Порша. 

АНДРЮ
Господи, аз ревнувам. Но щом ревнувам, значи съм влюбен. Щом съм влюбен, значи няма надежда. Изгубих я. 

РУПЪРТ
Андрю? Андрю! 

РУПЪРТ
Искаш ли да си пийнеш от бирата ми? 

АНДРЮ
Няма смисъл. Не мога да я вкуся. 

РУПЪРТ
А ако можеше? 

АНДРЮ
Би било страхотно. 

РУПЪРТ
Хрумна ми една идея, по-скоро модификация, …която, ако съм прав, …ще ти позволи да усещаш вкуса на храните и напитките. 

АНДРЮ
Ще имам вкус? 

РУПЪРТ
Точно така. Освен това… ако изчисленията ми са верни, …мисля, че имам метод… как да те превърна… в пълноценен мъж. 

АНДРЮ
Пълноценен? 

РУПЪРТ
Пълноценен. V
АНДРЮ
Пълноценен? 

РУПЪРТ
Не в репродуктивния смисъл, разбира се, …но… ще можеш да изпитваш… физически усещания, …които настъпват при… т-т-триене…

АНДРЮ
Полови сношения? 

РУПЪРТ
Да. V
АНДРЮ
Винаги съм се вълнувал от тази тема. Любопитен съм. Заради… това, което казват всички. 

РУПЪРТ
И какво казват? V
АНДРЮ
Че можеш да изгубиш себе си. Всичко, …без граници, без време. Двете тела могат така да се свържат, …че да изгубиш чувство за идентичност. И точно когато екстазът е толкова наситен, че си мислиш, че умираш, изведнъж… отново се оказваш сам в тялото си. Но любимият човек все още е до теб. Това е чудо. Отиваш до Рая и се връщаш жив оттам. И можеш… да ходиш по всяко време с жената, която обичаш. 
РУПЪРТ
И искаш да го изпиташ? 

АНДРЮ
О, да. V
РУПЪРТ
Аз също. 

ПОРША
Ще успеете ли до четвъртък? 
РАБОТНИК 
Трябва да наемем повече хора. Може би до две седмици... 

ПОРША
Андрю. V Извинете, сега се връщам. Не очаквах да те видя тук. 

АНДРЮ
Помня това място много добре. Тук беше сватбата на баба ти. 

ПОРША
Да, искам да я подготвя и за моята сватба. 

АНДРЮ
Значи още не си омъжена? 

ПОРША
Не. След две седмици. 

АНДРЮ
Не съм закъснял. Напълно ли си сигурна, че постъпваш правилно? 

ПОРША
Абсолютно. 

АНДРЮ
Относно женитбата? 

ПОРША
Никога не съм напълно сигурна в нищо. 

АНДРЮ
Значи може и да допускаш грешка. 

ПОРША
Не, сигурна съм, че постъпвам правилно. 

АНДРЮ
Чудесно. 

ПОРША
Защо да е чудесно? 

АНДРЮ
Наскоро ми каза да постъпвам неправилно. А щом не постъпваш неправилно, значи постъпваш правилно. Така че ако следваш собствените си съвети, никога нямаше да се омъжиш за Чарлс. 

ПОРША
Защото така бих постъпила правилно. 

АНДРЮ
Именно. 

ПОРША
По някакъв странен начин започваш да ми звучиш логично. 

АНДРЮ
Хубаво. Имаш ли представа какво е да си влюбен в жена, която ще се омъжва за друг? В жена, която е абсолютно приказна? Жена, която огрява цялата стая като влезе. Жена, която знаеш, че се самозалъгва. 

ПОРША
Така ли? 

АНДРЮ
Убедително. Да, сигурен съм. 

ПОРША
В какво? 

АНДРЮ
Че не ме обичаш… след като знам, че не е вярно. 

ПОРША
И откъде знаеш? 

АНДРЮ
Порша, …промених се и отвън, и отвътре. 

ПОРША
За мен това няма значение. 

АНДРЮ
Сигурно има, иначе щеше да обичаш мен, а не някой друг, чиято брадичка може да потопи „Титаник”. Какво? Виждаш ли? Вярно е, нали? Извинявай. Той разсмива ли те така? Кажи ми. 
ПОРША
Никой не ме тазсмива като теб. 

АНДРЮ
Тогава си признай. Признай, че ме обичаш. V Целуни ме. 

ПОРША
Господи. 

АНДРЮ
Само една бърза целувка. Една целувка не може да застраши един прекрасен брак. V Освен това, тя би обяснила защо пулсът ти скочи от шейсет и шест до сто и два удара в минута. И дишането ти се ускори двойно. Около теб се носи облак феромони.  
ПОРША
Не е честно да ме четеш така. 

АНДРЮ
Знам, любовта не е честна. Но познавам сърцето ти и те моля да го последваш. Умолявам те. Моленето би трябвало да е унизително, но не ми пука. Обичам те, Порша. Обикнах те още от мига, в който те видях. V 

ПОРША
Нали каза бърза целувка? 

АНДРЮ
Излъгах. 

АНДРЮ
Как се чувстваш? 

ПОРША
Прекрасно. 

АНДРЮ
И аз. Това е смисълът, нали? V Какво беше това? 

ПОРША
Стомахът ти къркори. Гладен си. V
АНДРЮ
Това аз ли бях? 

ПОРША
Да. 

АНДРЮ
Помислих, че си ти. 

ПОРША
Не бях аз. 

АНДРЮ
Виж ти. А ти правиш ли го? 

ПОРША
Понякога. Но доста по-тихо. 

АНДРЮ
Ще помоля Рупърт да ми направи заглушител. 

АНДРЮ
Чудесно. Наистина разкошен аромат и вкус. V Невероятно. Знам, че е за четвърти път, но може ли още малко? Прасе. Умно животно. Явно не е толкова умно щом става на бекон. Имам чувството, че изяждам цялата хранителна верига. Благодаря. V Какво? Какво има? 

ПОРША
Ако сме заедно, …аз и ти… никога няма да ни приемат. 

АНДРЮ
Защото не съм човек. Така няма да стане. V Трябва да започвам. 

ПОРША
Какво да започваш? 
АНДРЮ
Следващата стъпка. Обичам те. V Пожелай ми късмет. 

ПРЕЗИДЕНТ
Андрю Мартин, …излезте напред. V Господин Мартин, …значи искате от нас… да ви обявим за човешко същество? 
АНДРЮ
Да, …и най-вече… възможността да се оженя за човешко същество. 

ПРЕЗИДЕНТ
Разбирам. Пред нас обаче е неоспоримият факт, че колкото и да приличате на човек, …вие не сте част от човешкия генетичен фонд. Нямате нищо общо с него. Вие сте нещо друго. Нещо… изкуствено. 

АНДРЮ
Сър, …а какво ще кажете за всички хора от генетичния фонд, …които използват протези изобретени предимно от мен? Дори вие имате един от бъбреците ми, нали? Не е ли поне една част от вас изкуствена? 

ПРЕЗИДЕНТ
Така е. 

АНДРЮ
Значи и аз отчасти съм човек. 

ПРЕЗИДЕНТ
С коя част, Андрю? 

АНДРЮ
С тази, сър. 

ПРЕЗИДЕНТ
Разбирам. А… тук? V
АНДРЮ
Вярно е, че мозъкът ми все още е позитронен. 

ПРЕЗИДЕНТ
И именно този позитронен мозък… ви прави на практика… безсмъртен. V
АНДРЮ
Да, сър. 

ПРЕЗИДЕНТ
Андрю, …обществото би могло да толерира един безсмъртен робот, но никога не би толерирало един безсмъртен човек. Това би предизвикало твърде много завист… и гняв. Съжалявам, Андрю. Този съд не може и няма да ви обяви за човек. С това слагам край на делото. Решението на съда е, …че Андрю Мартин ще продължава… да бъде считан за… робот. Една механична машина… и нищо повече. 

АНДРЮ
Той е щастлив да ви служи. 

НАДПИС
МНОГО ГОДИНИ ПО-КЪСНО V
ПОРША
Андрю, искам да ти кажа, …че вече не съм толкова сигурна. 

АНДРЮ
За нас? 

ПОРША
Не. Следващата седмица ставам на седемдесет и пет. 

АНДРЮ
Знам, …но изглеждаш на петдесет. 

ПОРША
Благодаря. 

АНДРЮ
И то вълнуващи петдесет. 

ПОРША
Но не се чувствам на толкова. 

АНДРЮ
Попитай тялото си. Снощи беше невероятна. Как се наричаше това? 

ПОРША
Млъкни и ме чуй. 

АНДРЮ
Извинявай. 

ПОРША
И не ме гледай така. Не ти заповядвам. 

АНДРЮ
Както кажеш. 

ПОРША
Недей да любезничиш. 

АНДРЮ
Не любезнича. Но мога, ако желаеш. 

ПОРША
За Бога, Андрю, опитвам се да ти кажа нещо важно. V Аз няма да живея вечно. 

АНДРЮ
Напротив. Затова изобретих…

ПОРША
Не, не, …няма винаги да вземам ДНК еликсирите ти. И няма да си подменя всичките органи. Рано или късно ще си отида. Вече го искам. 

АНДРЮ
Как може да го искаш? V
ПОРША
Всичко… си има ред. Човешките същества живеят определено време и след това умират. Така трябва. V
АНДРЮ
Разбирам. Но има един проблем, Порша. 

ПОРША
Какъв? 

АНДРЮ
Не бих могъл да живея без теб. 

МАРТИН
Андрю, …хората остаряват с времето. Но, разбира се, за теб то е съвсем различно понятие. За теб… времето е безкрайно. V
АНДРЮ
Остана само един изход. 

РУПЪРТ
Галатея, скъпа, …докъде сме?

ГАЛАТЕЯ
Преливането е към края си. 

РУПЪРТ
Така ли? Това само показва, Андрю, …че когато някой поиска да стане човек, е въпрос на време да направи някоя удивителна глупост. 

АНДРЮ
Ти си идеалният пример, Рупърт. За колко време кръвта ще износи тялото ми? 

РУПЪРТ
Не знам. Ако се поддържаш и се храниш правилно… – трийсет, четирийсет години. 

АНДРЮ
Това е малко неточно, шефе. Не знаеш ли колко ми остава? 

РУПЪРТ
Съжалявам. Добре дошъл в света на хората. 

МАРДЖЪРИ
Андрю Мартин? V
АНДРЮ
Винаги… съм търсил смисъла на нещата. Сигурно има причина да съм такъв, какъвто съм. Както виждате, госпожо председател, …аз вече… съм смъртен. 

МАРДЖЪРИ
Взели сте мерки да умрете? 

АНДРЮ
В известен смисъл, …да. Остарявам… и състоянието ми се влошава. И както при всички вас, …тялото ми ще престане да функционира. Като робот… щях да живея вечно. Но ви уверявам, че… предпочитам да умра като човек, …отколкото да живея вечно като машина. 

МАРДЖЪРИ
Защо пожелахте така? V
АНДРЮ
Искам да бъда признат… за това, което съм. Ни повече, ни по-малко. Не искам приветствия или одобрение, …само простичката истина на това признание. Това бе движещата сила на съществуването ми… и държа да го постигна, …ако искам да живея… и умра… достойно. V
МАРДЖЪРИ
Господин Мартин, …молбата ви е… изключително сложна и противоречива. Решението няма да е лесно. Ще ви помоля за малко търпение… докато съдът обсъди и се произнесе по този… крайно деликатен въпрос. 
АНДРЮ
Ще очаквам решението ви, госпожо председател. Благодаря ви за търпението. V Опитахме се.  
АНДРЮ
Време ли е? 

ГАЛАТЕЯ
След няколко минути. 

ПОРША
Няма значение какво ще каже Световният Конгрес. За какво ти е одобрението им? 

АНДРЮ
Стар навик. Започнах съществуването си като робот. Все още обичам да ми заповядват понякога. V
ГАЛАТЕЯ
Време е. V
ГОВОРИТЕЛ
Дами и господа, госпожица Марджъри Бота, Президент на Световния Конгрес. 

МАРДЖЪРИ
Според архивите на компанията „Норт Ам Роботикс”, …роботът известен като Андрю Мартин е бил пуснат в експлоатация в пет и петнайсет следобед на трети април, две хиляди и пета година. След няколко часа… той ще стане на двеста години, …което означава, че с изключение на Метусаил и други библейски фигури, …Андрю… е най-старият човек в записаната история. С тази прокламация… официално узаконяваме брака му с Порша Чарни… и го обявяваме за човешко същество. V
ПОРША
Андрю? V
ГАЛАТЕЯ
Жалко, че не го видя. 

ПОРША
Може би е нямал нужда. V Ще ми направиш ли една услуга? Би ли ме изключила? V Това е заповед. VV Благодаря, Галатея. 

ГАЛАТЕЯ
Както казваше великият Андрю Мартин: …„Той е щастлив да ви служи”. V
ПОРША
Скоро ще се видим. 
Превод: Йосиф Йосифов

